HumAk

**HumAk** (Jusstudentenes Humanitæraksjon) er en innsamlingsaksjon og festival som ble arrangert første gang i 1989, og som nå avholdes annethvert år (partallsår). Den 18. utgaven av HumAk arrangeres høsten 2022.

De juridiske fakultetene i Oslo, Bergen og Tromsø hadde i begynnelsen en felles innsamlingsaksjon, men den arrangeres i dag bare i Oslo. I tillegg arrangerer jusstudentene i Oslo, ved Juristforeningen, en ukes festival i forbindelse med aksjonen. Denne har tradisjonelt blitt avholdt i Universitetshagen, bak Universitetsbygget ved Karl Johans gate.

Innsamlingsaksjonen består av blant annet boksalg, auksjoner, innsamlingsløp og en bøsseaksjon. I tillegg bidrar landets advokatfirmaer til aksjonen gjennom den såkalte Advokatstafetten. Til hver aksjon skal det velges et formål som de innsamlede midlene skal gå til. I 2016 gikk pengene direkte til SOS-barnebyers prosjekt med å skaffe identitetspapirer til barn i Zimbabwe, mens det i 2018 ble samlet inn penger til Plan International Norge sitt prosjekt «Rettshjelp- en menneskerett».

### HumAk 2022
I 2022 vil HumAk samarbeide med Hope for Justice som prosjektet "Rettssikkerhet for barn i Uganda".

Prosjektet “Rettsikkerhet for barn i Uganda” har som formål å støtte barn utsatt for moderne slaveri i møte med påtalemyndighet, samt redusere utnyttelsen av barn ved å sørge for rettssikkerhet og ansvarliggjøring av gjerningspersoner. 

### HumAk 2020
I 2020 skulle HumAk samarbeide med Redd Barna om prosjektet «Rullende rettssaler for barn» i Malawi.

«Rullende rettssaler for barn» skulle gjøre både rettshjelp og domstoler tilgjengelig for barn i Neno-distriktet i Malawi. Prosjektet gikk ut på at mobile juridiske hjelpeenheter reiser rundt i Malawi for å hjelpe barn. Bussene med rettslokaler skulle både yte rettshjelp og domstolsbehandling. Den kjørende bussen skulle gi de lokale mulighet til å håndheve sine rettigheter trygt og effektivt. Prosjektet skulle videre beskytte barna mot barneekteskap og seksuelle overgrep.

Pengene HumAk samlet inn og sendte til prosjektet skulle bidra til å etablere flere mobile juridiske hjelpeenheter. På denne måten skulle flere barn i Malawi kunne realisere sine rettigheter. Prosjektet skulle også skape økt oppmerksomhet blant de lokale i Malawi for mulighetene bussene ville gi dem.

HumAk 2020 inngikk i februar 2019 en hovedsamarbeidsavtale med Advokatfirmaet Wiersholm.

## Historie
Jusstudentens Humanitæraksjon ble grunnlagt i 1989 av Ståle Gjengset (leder), Bente Ågern (sekretær), Atle Degré (økonomisjef), Ellen Hestnes (informasjonssjef), Stephan Jervell (konsertsjef) og Niels R. Kiær (aksjonsdagssjef). I tillegg ble det nedsatt et arbeidsutvalg til støtt for styret, som gjennom beskjentskaper og kontakter hjalp styrert med sponsorstøtte og formidlet kontakt med artister, kunstnere og pressefolk. Dette arbeidsutvalget bestod av dekanus Asbjørn Kjønstad, Peter Lødrup, Lucy Smith, Knut S. Selmer, Kirsti Strøm Bull, Jan Helgesen og Nils H. Thommessen. I 1989 ble det samlet inn 1 216 000,- til formålet – en sammenslutning av jurister som ga fri rettshjelp til ofrene for apartheidpolitikken i Sør-Afrika. Ingen HumAk-styrer har i etterkant klart å toppe dette beløpet.

I 2000 ble HumAk under Christian Platou eskalert opp fra et dagarrangement til en festival med en ukes varighet. Arrangementene fant sted i Universitetshagen med stor konsertscene, samt i Gamle Frokostkjelleren i Universitetsgata og på Universitetsplassen. Dette var første gang Advokatstafetten ble avviklet. Nytt var også «Kjendisauksjonen» der høystbydende blant annet fikk gå ut med Ari Behn. Konsert har siden den gang vært en fast avslutning på HumAk-uken, og bidratt til å skape interesse for humanitæraksjonen. Artister som Karpe Diem, A1 og Sondre Justad har opptrådt, og i 1996 talte Tenzin Gyatso (Dalai Lama) i Universitetets Aula i forbindelse med innsamling til radiostasjonen ''Voice of Tibet''. I 1991 samarbeidet HumAk-styret med de juridiske fakultetene i Uppsala, Stockholm, Århus og København.

I 2006 fikk HumAk sin egen HumAk-sang, komponert og innspilt av Postgirobygget.

## Formål
*2022: Hope for Justice – «Rettssikkerhet for barn i Uganda»
*2020: Redd Barna – «Rullende rettssaler for barn»
*2018: Plan Norge – «Rettshjelp - en menneskerett»
* 2016: SOS-barnebyer – identitetspapirer til barn i Zimbabwe
* 2014: Flyktninghjelpen (NRC) – Fri rettshjelp: identitetspapirer til syriske flyktninger i Libanon
* 2012: Plan Norge – stoppe vold og overgrep mot barn i Burkina Faso
* 2010: Røde Kors – International Disaster Response Law: endring i lands lovverk for å få inn utenlandsk nødhjelp
* 2008: Flyktninghjelpen (NRC) – Fri rettshjelp: ekteskapspapirer og fødselsattester for interne flyktninger i Sri Lanka
* 2006: Flyktninghjelpen (NRC) – Fri rettshjelp til returnerende og interne flyktninger i Liberia
* 2004: UNICEF – Prosjekt «Alle barn på skolen»: bygging av ny skole i Eritrea
*2002: SAIHS – Prosjekt i Zimbabwe i samarbeid med NORAD og ZINASU og Civic Education Network Trust
*2000: Flyktningshjelpen – Fri rettshjelps-prosjekter i Kroatia og Kosovo
*1998: Opprettelse og drift av menneskerettighetshus i Sarajevo
*1996: Innsamling til radiostasjonen Voice of Tibet
*1994: Innsamling til den burmesiske eksilregjeringen NCGUB
*1992: Innsamling til den palestinske menneskerettighetsorganisasjonen al-Haq
*1991: Innsamling til El Salvadors regjeringsuavhengige menneskerettighetskommisjon (CDHES)
* 1989: Legal Resources Centre (LRC) – fri rettshjelp til ofrene for apartheidspolitikken i Sør-Afrika

## Styret
HumAks styre består av åtte personer som har verv i Juristforeningen over to år.

### 2022
* HumAk-sjef: Emma Skredderberget
* Økonomisjef: Synne Rådalen Svarstad
* Administrasjonssjef: Marie Dahl 
* Bookingsjef: Oliver Doxrud-Holmqvist
* Arrangementssjef: Tahir Rexhaj
* PR-sjef: Maria Margareth Kræmer
* Fagsjef: Isak Nielsen
* Aksjonssjef: Ingeborg Johanne Killingstad

### 2020
* HumAk-sjef: Maria Hansteen
* Økonomisjef: Solveig Hodnemyr
* Administrasjonssjef: Josefine Holmedahl Rødin
* Bookingsjef: Vemund Rolstad
*Arrangementssjef: Sarujan Mathimaran
* PR- og sponsorsjef: Lars Henrik Hvidsand
* Fagsjef: Gunnhild Stangervåg
* Aksjonssjef: Jon-Christian Rynning

### 2018
* HumAk-sjef: Marie Mo
* Økonomisjef: Maja Maria Blegen
* Administrasjonssjef: Vilde Vestreng
* Bookingsjef: Susanne Eriksen
*Arrangementssjef: Håkon Døvik
* PR-sjef- og sponsorsjef: Sandra Solbrekke
* Fagsjef: Lene Aastad
* Aksjonssjef: Sarika Khan

### 2016
* HumAk-sjef: Ellen Waaler
* Økonomisjef: Sissil Andersen
*Administrasjonssjef: Mathilde Nerland Lie
* Bookingsjef: Martin Helland Johannessen 
* Arrangementssjef: Bendik Misund Nedberg 
* PR- og sponsorsjef: Marthe Meese Dolmen
* Fagsjef: Oda Nordhus 
* Aksjonssjef: Mariken Guldbakke

### 2014
* HumAk-sjef: Ada Brandt Willassen
* Økonomisjef: Benedikte Jamth
* Administrasjonssjef: Emilie Ovanger
* Bookingsjef: Christoffer Johnsen
* Arrangementssjef: Simen Gimmingsrud
* PR-sjef: Jenny Nortvedt
* Fagsjef: Karen Grinvoll
* Aksjonssjef: Dharshika Christopher

### 1989
* HumAk-sjef: Ståle Gjengset
* Økonomisjef: Atle Degré
* Sekretær: Bente Ågern 
* Informasjonssjef: Ellen Hestnes 
* Konsertsjef: Stephan Jervell 
* Aksjonsdagssjef: Niels R. Kiær

### Øvrige år

## Artister
En rekke artister har opptrådt på HumAk gjennom tidene. Listen nedenfor viser noen utvalgte artister.
* 2020: Dutty Dior - Hasse Hope - Mikkel Niva - Linn Elise - Morten Hegseth - En ganske feit overraskelse
* 2018: Kamelen - Wonder the Boy - Safario
*2016: Sondre Justad – Erik & Kriss
* 2014: Gabrielle – CLMD – Lindstrøm – Lugn – Christine Dancke
* 2012: A1 – Postgirobygget – Basshunter – Lemaitre – Eye Emma Jedi – The Hitmen – Emilio
* 2010: Kate Ryan – Yoga Fire – Rednex – Frank Znort Quartet – TYST! – Johnny Singalong – Patrick Brewer
* 2008: Postgirobygget – Di Derre
* 2006: Postgirobygget – Karpe Diem
* 2004: Bigbang – Ravi & DJ Løv
*2000: Briskeby – DeLillos – Midnight Choir – Baba Nation – Unni Wilhelmsen
* 1996: Lars Lillo-Stenberg – D'Sound – Velvet Belly

## Eksterne lenker
* 
*